А ў Бабруйску пачаў сваю працу Магілёўскі абласны тэатр драмы і камедыі з пастаноўкі (дарэчы, першымі ў Беларусі) спектакля па п’есе А.Макаёнка “Трыбунал”. Напрыканцы 1977 года тэатр стаў насіць імя В.І. Дуніна-Марцінкевіча. А свой новы сезон у адноўленым будынку (праца над тым вялася з 1970 па 1978) адкрыў знакамітай “Пінскай шляхтай” у пастаноўцы Б.Уторава. Трэба сказаць, што тэатр у Бабруйску – адзіны ў Беларусі, які ажыццявіў пастаноўку ўсіх п’ес Дуніна-Марцінкевіча, спектакль па яго творах, а таксама аб жыцці самога Вінцэнта Іванавіча.